जम्मू कश्मीर में 10 साल बाद हो रहे हैं विधानसभा चुनाव
जम्मू-कश्मीर में 10 साल बाद विधान सभा चुनाव होने जा रहे हैं. यहां पिछला विधानसभा चुनाव 2014 में हुआ था. उस समय यह एक पूर्ण राज्य था और यहां तब 87 विधानसभा सीटों के लिए मतदान हुए थे. इसके बाद 2022 में हुए निर्वाचन क्षेत्रों में बदलाओं के बाद जम्मू कश्मीर में कुल विधानसभा सीटों की संख्या अब बढ़कर 90 हो चुकी है. इन 90 सीटों में जम्मू में 43 और कश्मीर घाटी में 47 सीटें आती हैं. बताते चलें की 2019 में केंद्र सरकार द्वारा अनुच्छेद 370 हटाए जानें के बाद जम्मू और कश्मीर को केंद्र शासित प्रदेश बना दिया गया था. अब इस बार केंद्रशासित प्रदेश में चुनाव तीन चरणों में होंगे. पहले चरण का चुनाव 18 सितंबर को होगा दूसरे चरण का चुनाव 25 सितंबर और तीसरे चरण का चुनाव 1 अक्टूबर को होगा. वहीं चुनाव के परिणाम 4अक्टूबर को आएंगे.